OpenLLM-France/wikimedia huggingface dataset:
# Morcaire

Morcaire és un tipus d'olivera catalogada arrel d'un estudi de l'IRTA (Institut de Recerca i Tecnologia Agroalimentàries) durant el transcurs dels any 2015 i 2016 a Fígols de Tremp, a la comarca del Pallars Jussà, província de Lleida, a una alçada de 668 metres sobre el nivell del mar, al límit d'on és possible produir aquest tipus de conreu tradicionalment de terres més seques. Les oliveres morcaire són una raça antiga també trobada a -i podria ser que provinent de- el municipi de Pont de Suert, capital de la comarca de l'Alta Ribagorça, ambdós municipis separats per unes 15 o bé 16 hores a peu. També existeixen exemplars vells d'olivera morcaire a la comarca de la Noguera.
La varietat morcaire presenta una oliva de maduració primerenca amb estabilitat oxidativa alta (24,94 h a 120C) a causa del seu alt contingut en polifenols (564 mg/kg a les mostres recollides). Aquesta varietat destaca també pel seu fruitat verd intens, el seu gust equilibrat en boca i grans aromes vegetals que van de la carxofa a la menta fresca passant pel fonoll. En realitat, però, l'oliva morcaire conté poc contingut d'oli i es considera una varietat poc vigorosa.

## Referències

* ↑ «Cultures trobades». Slow Food Terres de Lleida. [Consulta: 24 agost 2021].
* ↑ «Assistència Tècnica per al Desenvolupament de la Cultura de l'Olivera i de la Producció de l'Oli a la Comarca del Pallars Jussà». IRTA, Ajuntament de Tremp, Servei Públic d'Ocupació de Catalunya et al., 01-03-2016. [Consulta: 24 agost 2021].
# Namche Bazaar

Namche Bazaar (नाम्चे बजार−també Nemche Bazaar o Namche Bazar) és una ciutat de la regió de Khumbu, al Nepal. Namche Bazar es troba a 3.440 metres d'altitud. La ciutat ha crescut pels vessants de la muntanya.
Namche Bazaar és la porta d'entrada a l'Himàlaia i tot excursionista a la regió de Khumbu la visita en el seu camí cap a altres punts de la regió. Els visitants solen passar una nit a la ciutat de cara a facilitar l'aclimatació a l'alçada. La ciutat té moltes botigues i albergs on es pot trobar tot el necessari per als excursionistes o les expedicions, però amb uns preus més cars que a Katmandú.
A la part alta de la ciutat hi ha les oficines del Parc Nacional de Sagarmatha, així com els barracons de l'Exèrcit Nepalès.
A l'oest de Namche trobem el Kongde Ri, amb 6.187 metres i a l'est el Thamserku, de 6.623 metres.
En un turó situat sobre Namche Bazaar hi ha el petit aeroport de Shyangboche, situat a 3.750 m. La seva pista no permet l'aterratge d'avions, però si la d'helicòpters.
* Namche Bazaar
# Napoletani a Milano

Napoletani a Milano és una pel·lícula de comèdia italiana en blanc i negre dirigida per Eduardo De Filippo. Va formar part de la competició oficial a la 14a Mostra Internacional de Cinema de Venècia. El 2008 la pel·lícula fou seleccionada per formar part de la llista dels 100 film italiani da salvare.

## Sinopsi

Una empresa milanesa (I.L.A.R. Industrie Lombarde Acciaierie Riunite) compra terrenys als afores de Nàpols per a la construcció d’una nova planta industrial. Algunes famílies que van sobreviure a la Segona Guerra Mundial hi viuen en la pobresa i, per força major, es veuen obligades a deixar les seves cases. Malauradament, cinc persones grans es neguen a abandonar les seves llars en ruïnes i després dels moviments de terres, la vella casa es col·lapsa sobtadament, enterrant els habitants sota les seves ruïnes. L'esdeveniment provoca la revolta dels desplaçats, culpant de l’incident l'enginyer milanès director d’obres. Aquesta últim, en ser objectiu, aconsegueix trobar refugi a casa de Nannina, una noia del barri. Calmats els ànims, Salvatore, considerat el més popular i savi del municipi, pensa aprofitar el que ha passat associant un cert nombre de falsos parents als noms dels difunts; aquests, sota la seva direcció, van a Milà per demanar una indemnització. Els industrials, en lloc de diners, ofereixen llocs de treball als falsos familiars. Els napolitans, per no evidenciar-se, accepten i aviat demostren ser excel·lents treballadors. No només això, sinó que quan la fàbrica ha de suspendre la seva activitat per manca de matèria primera, els napolitans, recorrent als seus compatriotes que han emigrat a tot el món, obtindran l’ajut necessari per revifar l'empresa.

## Repartiment

* Eduardo De Filippo: Salvatore Aianello
* Anna Maria Ferrero: Nannina
* Tina Castigliano: Irene
* Frank Latimore: Enrico
* Baldassarre Caruso: Antonio Capasso
* Thea Prandi: narrador
* Laura Gore: Rosetta
* Vittorio Sanipoli: Giovanni
* Luigi Russo: Vincenzino
* Renata Corridi: Secretària

## Producció

La veu narradora de la pel·lícula és la de Thea Prandi, en aquella època companya (després casada el 1956) del mateix De Filippo. Totes les escenes internes de la fàbrica d’acer i els disturbis a l'exterior de la fàbrica es van rodar a la fàbrica d’acer Tenaris a Dalmine (Bg) que encara existia avui i en aquell moment anomenada precisament Dalmine.

## Referències

* ↑ Massimo Bertarelli, Il cinema italiano in 100 film: i 100 film da salvare, Gremese Editore, 2004, ISBN 88-8440-340-5
* ↑ Massimo Borriello «Cento film e un'Italia da non dimenticare». Movieplayer, 04-03-2008 [Consulta: 19 abril 2013].
* ↑ «Ecco i cento film italiani da salvare». Corriere della Sera, 28-02-2008 [Consulta: 19 abril 2013].

## Enllaços externs

* Napoletani a Milano a YouTube
# Napoleonville

Napoleonville és una població dels Estats Units a l'estat de Louisiana. Segons el cens del 2000 tenia 686 habitants.

## Demografia

Segons el cens del 2000, Napoleonville tenia 686 habitants, 246 habitatges, i 170 famílies. La densitat de població era de 1.471,5 habitants/km².
Dels 246 habitatges en un 30,1% hi vivien nens de menys de 18 anys, en un 37% hi vivien parelles casades, en un 27,6% dones solteres, i en un 30,5% no eren unitats familiars. En el 25,2% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,4.
Per edats la població es repartia de la següent manera: un 28,1% tenia menys de 18 anys, un 10,1% entre 18 i 24, un 26,8% entre 25 i 44, un 21,1% de 45 a 60 i un 13,8% 65 anys o més.
L'edat mediana era de 34 anys. Per cada 100 dones de 18 o més anys hi havia 75,4 homes.
La renda mediana per habitatge era de 18.977 $ i la renda mediana per família de 21.339 $. Els homes tenien una renda mediana de 26.750 $ mentre que les dones 16.607 $. La renda per capita de la població era de 12.005 $. Entorn del 31,4% de les famílies i el 31,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Napoleonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Napoleonville». American Fact Finder. Oficina del Cens dels Estats Units, 12-01-2010.
# Mönch

Mönch (de l'alemany Monjo) és una muntanya situada als Alps bernesos, al sud del cantó de Berna a Suïssa. Les localitats de Wengen (Lauterbrunnen) i Grindelwald que es troben als peus de la muntanya, són molt conegudes pels amants del muntanyisme i els esports d'hivern.
El Mönch forma part dels tres pics més alts del massís de la Jungfrau juntament amb l'Eiger i el Jungfrau. També forma part de la zona de la Jungfrau-Aletsch-Bietschhorn, declarada Patrimoni de la Humanitat per la UNESCO.
El pic va ser escalat per primera vegada el 15 d'agost de 1857 per Siegismund porgase, Ulrich Almer, Christian Almer, Christian Kaufmann.

## Altura

El 1935 l'altura del Mönch va ser determinada en 4.099 metres. Tanmateix, el 1993, es van fer noves mesures amb l'ajuda de la Fotogrametria, determinant que l'altura de la muntanya era de 4,107 metres i no de 4,099. A partir d'aquí els mapes i atles suïssos van ser corregits amb les noves mesures. El 1997 es van prendre noves mesures amb el sistema GPS, que va donar una alçada de 4109,4 metres, per la qual cosa es va decidir fer noves proves amb el fotografómetro a 1999, el qual va indicar una alçada de 4,110 metres. Aquests nous valors no van ser tinguts en compte, per la qual cosa la mesura en els mapes i atles segueix sent de 4,107 m.
Quatremils dels Alps :
Alps
Quatremils
categoria :
# Mölnlycke

Mölnlycke és una ciutat del sud de Suècia amb una població de 15.289 el 2008 i localitzat a 57° 40′ N 12° 07′ E. La ciutat és la seu del municipi del Härryda amb uns 34.007.

## Vegeu també

* Göteborg

## Enllaços externs

* Pàgina oficial de Härryda Kommun (suec)
* Wendelsbergs Folkhögskola (suec) (anglès)
# NGC 2859

NGC 2859 és una galàxia lenticular en la constel·lació del Lleó Menor.
NGC 2859 és una galàxia de tipus (R)SB(r)0$^+$. Té una marcada barra en la regió del brillant centre però el disc extern és un anell independent.

## Referències

* ↑ «A catalog of visually classified galaxies in the local (z ~ 0.01) universe». The Astrophysical Journal Supplement Series, 2, 15-04-2015, pàg. 27. DOI: 10.1088/0067-0049/217/2/27.
* ↑ Katherine Alatalo «The ATLAS3D project - I. A volume-limited sample of 260 nearby early-type galaxies: science goals and selection criteria» (en anglès). Monthly Notices of the Royal Astronomical Society, 2, 04-03-2011, pàg. 813–836. DOI: 10.1111/J.1365-2966.2010.18174.X.
* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* ↑ Kayhan Gültekin «Hunting for supermassive black holes in nearby galaxies with the Hobby-Eberly telescope». The Astrophysical Journal Supplement Series, 1, 19-05-2015, pàg. 10. DOI: 10.1088/0067-0049/218/1/10.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
* ↑ Buta, Ronald J.; Corwin, Harold G.; Odewahn, Stephen C. Atlas of Galaxies. Cambridge University Press, 2007, p. 118. ISBN 978-0521820486.

## Enllaços externs

* NGC 2859 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
Coordenades: 09$^h$ 24$^m$ 18.5$^s$; +34° 30′ 48″
# Naplanum

Naplanum va ser el primer rei independent de la ciutat-estat de Larsa entre els anys 1961 aC a 1940 aC aproximadament segons una Llista de reis de Larsa. Consta també a la Llista dels reis de Babilònia.
Era contemporani d'Ibbi-Sin, de la Tercera dinastia d'Ur. No s'ha trobar cap document amb el nom de Naplanum, que potser no va ser del tot un rei independent i va seguir sota el domini d'Ur. Un ric comerciant amorrita anomenat Naplanum apareix mencionat en molts contractes de vendes i compres al comerç del gra en aquell període, i es creu que podria ser un ancestre dels reis de Larsa.

## Referències

* ↑ Fitzgerald, Madeleine André. The rulers of Larsa. Ann Arbor: UMI Dissertation Services, 2002, p. 18.
# Mostela d'Egipte

La mostela d'Egipte (Mustela subpalmata) és una espècie de mamífer de la família dels mustèlids que viu al nord d'Egipte. Es troba confinada a la vall del Nil inferior, entre Beni Suef al sud d'Alexandria i el delta al nord.

## Referències

* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Nagorni (Sverdlovsk)

* Per a altres significats, vegeu «Nagorni».
Nagorni (en rus: Нагорный) és un poble (un possiólok) de l'óblast de Sverdlovsk, a Rússia, segons el cens del 2010 tenia 78 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Mushistonita

La mushistonita és un mineral de la classe dels òxids que pertany al subgrup de la schoenfliesita. Rep el seu nom en honor del lloc on va ser descoberta: el dipòsit Mushiston (Província de Sughd, Tadjikistan).

## Característiques

La mushistonita és un hidròxid de coure i estany de fórmula química Cu$^{2+}$Sn$^{4+}$(OH)₆. Cristal·litza en el sistema cúbic en forma d'agregats terrosos de gra fi. La seva duresa a l'escala de Mohs és de 4 a 4,5.
Segons la classificació de Nickel-Strunz, la mushistonita pertany a «04.FC: Hidròxids (sense V o U), amb OH, sense H₂O; octaedres que comparetixen angles» juntament amb els següents minerals: bernalita, dzhalindita, söhngeïta, burtita, natanita, schoenfliesita, vismirnovita, wickmanita, jeanbandyita, mopungita, stottita, tetrawickmanita, ferronigerita-2N1S, magnesionigerita-6N6S, magnesionigerita-2N1S, ferronigerita-6N6S, zinconigerita-2N1S, zinconigerita-6N6S, magnesiotaaffeïta-6N'3S i magnesiotaaffeïta-2N'2S.

## Formació i jaciments

La mushistonita va ser descoberta a la zona rovellada d'un dipòsit d'estany, en substitució de la stannita. També se n'han trobat jaciments a Austràlia, els Estats Units, Itàlia, Polònia, Rússia i la Xina.
Sol trobar-se associada a altres minerals com: stannita, calcopirita, esfalerita, galena, cassiterita, pseudomalaquita i quars.

## Referències

* 1 2 3 «Mushistonite» (en anglès). Mindat. [Consulta: 7 novembre 2015].
* 1 2 3 4 «Mushistonite» (en anglès). Handbook of Mineralogy. Arxivat de l'original el 15 de juliol 2012. [Consulta: 29 abril 2017].
# Can Carreter (Montmeló)

Can Carreter és una masia de Montmeló (Vallès Oriental) protegida com a Bé Cultural d'Interès Local.

## Descripció

Cal Carreter és una masia de planta rectangular, consta de planta baixa, pis i golfes. És de carener perpendicular a la façana i coberta a dues vessants de teula àrab i acabat en ràfec. L'estructura és de tres cossos paral·lels essent el central més elevat, fet que li confereix el caràcter basilical. Els murs són de paredat i acabats amb arrebossat.
A la façana de migdia hi ha les obertures principals: la porta d'accés és d'arc rebaixat fet de totxo. Les finestres són de forma rectangular sense decorar, excepte la de l'habitació de l'esquerra que és d'arc rebaixat. La sala s'obre a l'exterior a través d'un petit balcó protegit per una barana de ferro senzilla.
A l'interior encara manté la distribució típica de les masies, tot i les modificacions que se li han anat fent. Les estances conserven la seva distribució original però se n'ha modificat la funció i es fan servir com habitació. La porta principal dona a l'entrada que és l'espai on donen les altres estances, la cuina, l'estable o el celler, i d'on arrenquen les escales d'accés al primer pis. En aquest hi ha la sala, l'espai principal, al voltant de la qual hi ha els dormitoris. Les golfes abans servien per emmagatzemar els productes del camp i ara és una estança més.
Al davant de la masia de cara al carrer Major hi ha un barri tancat per una paret de totxo de recent construcció, l'accés a l'interior es fa a través d'una llarga porta corredissa de fusta.

## Història

Cal Carreter era conegut anteriorment com a Mas Tusell. Se'n té constància documental des de l'any 1776, en què Salvador Julià i Tusell va vendre nou quartans a Jaume Torrents, aquest llega la casa al seu fill Josep Torrents i Portes, un temps més tard aquest en ven un tros a Miquel Riera i li concedeix permís per edificar un o dos cossos a tramuntana vora el camí ral. En el repartiment de 1803 en el que consta el que han de pagar els "individuos i les terres", hi ha registrada "la casa Tosell posehida por Mariano consta habitada de jornalero", la casa és considerada de segona categoria. També surt en el "Reparto por menor a la Contribució general de la parròquia i terme de Montmeló per l'any 1817" en el que hi ha registrat el que ha de pagar cada casa per la producció.

## Referències

* 1 2 3 4 5 «Can Carreter». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2017].
# Kostoľany nad Hornádom

Kostoľany nad Hornádom és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1423.
# Gotha (Florida)

Gotha és una concentració de població designada pel cens dels Estats Units a l'estat de Florida. Segons el cens del 2000 tenia 731 habitants.

## Demografia

Segons el cens del 2000, Gotha tenia 731 habitants, 249 habitatges, i 210 famílies. La densitat de població era de 160,4 habitants/km².
Dels 249 habitatges en un 46,2% hi vivien nens de menys de 18 anys, en un 71,9% hi vivien parelles casades, en un 7,6% dones solteres, i en un 15,3% no eren unitats familiars. En el 12,4% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,92 i el nombre mitjà de persones que vivien en cada família era de 3,18.
Per edats la població es repartia de la següent manera: un 28,9% tenia menys de 18 anys, un 5,7% entre 18 i 24, un 33% entre 25 i 44, un 25,3% de 45 a 60 i un 7,1% 65 anys o més.
L'edat mediana era de 36 anys. Per cada 100 dones de 18 o més anys hi havia 102,3 homes.
La renda mediana per habitatge era de 59.808 $ i la renda mediana per família de 76.286 $. Els homes tenien una renda mediana de 42.143 $ mentre que les dones 42.692 $. La renda per capita de la població era de 32.734 $. Entorn del 9,8% de les famílies i el 20% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gotha». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Gotha». American Fact Finder. Oficina del Cens dels Estats Units, 12-01-2010.
# Fletxa (símbol)

Una fletxa o sageta és un símbol format per una línia i dos vèrtexs que apunten cap a una direcció, és un dibuix esquematitzat de la sageta que serveix com a arma. S'usa per indicar sentit o direcció, com per exemple en els senyals de trànsit; per indicar derivació o resultat, com en les operacions matemàtiques o transformacions; en lògica indica conclusió, actua igual que el nexe «llavors»; en cartografia, es col·loca als mapes per indicar la direcció del nord; representa gràficament un vector.
Viccionari
# Anne-Birgitte Fonsmark

Anne-Birgitte Fonsmark (1950) Historiadora de l'art danesa i directora del Museu Ordrupgaard (Copenhaguen) des de 1995. Anne-Birgitte Fonsmark s'ha centrat particularment en el Gauguin impressionista i va ser, juntament amb Richard R. Bretel, comissària de l'exposició Gauguin and Impressionism i autora del llibre sobre Gauguin publicat per la Universitat Yale amb motiu de l'exposició. Anne-Birgitte Fonsmark ha comissariat diverses exposicions, dedicades sobretot a l'art francès del segle xix, i és a més estudiosa del pintor danès Vilhelm Hammershøi. Anne-Birgitte Fonsmark ha estat organitzadora de les exposicions de Vilhelm Hammershøi a l'Ordrupgaard, al Musée d'Orsay de París i al Museu Guggenheim de Nova York els anys 1997 i 1998.

## Referències

* ↑ «Anne-Birgitte Fonsmark». web. Centre de Cultura Contemporània de Barcelona (CC-BY-SA via OTRS). [Consulta: 13 abril 2016].
# Alicia González

«Alicia González» té aquests significats:
* Alicia González Blanco (n. 1995), ciclista asturiana
* Alicia González Laá (n. 1974), actriu catalana nascuda a Madrid
# Universitat de Melbourne

La Universitat de Melbourne és una institució educativa australiana ubicada a Melbourne (Victoria). És la segona universitat més antiga del país, i la més antiga de Victòria. El campus major és a Parkville. És un membre del "Grup de Vuit".
# Uchucchacuaïta

La uchucchacuaïta és un mineral de la classe dels sulfurs, que pertany a la sèrie homòloga de la lil·lianita. Rep el seu nom de la seva localitat tipus, la mina Uchucchacua, al Perú.

## Característiques

La uchucchacuaïta és una sulfosal de fórmula química AgMnPb₃Sb₅S₁₂. Va ser aprovada com a espècie vàlida per l'Associació Mineralògica Internacional l'any 1981. Cristal·litza en el sistema ortoròmbic. La seva duresa a l'escala de Mohs és 3,5.
Segons la classificació de Nickel-Strunz, la uchucchacuaïta pertany a «02.JB: Sulfosals de l'arquetip PbS, derivats de la galena, amb Pb» juntament amb els següents minerals: diaforita, cosalita, freieslebenita, marrita, cannizzarita, wittita, junoïta, neyita, nordströmita, nuffieldita, proudita, weibul·lita, felbertalita, rouxelita, angelaïta, cuproneyita, geocronita, jordanita, kirkiïta, tsugaruïta, pillaïta, zinkenita, scainiïta, pellouxita, chovanita, aschamalmita, bursaïta, eskimoïta, fizelyita, gustavita, lil·lianita, ourayita, ramdohrita, roshchinita, schirmerita, treasurita, ustarasita, vikingita, xilingolita, heyrovskýita, andorita IV, gratonita, marrucciïta, vurroïta i arsenquatrandorita.

## Formació i jaciments

Va ser descoberta l'any 1981 a la mina Uchucchacua, a la província d'Oyon (Departament de Lima, Perú). També ha estat trobada a les mines de Bear Basin (Washington, Estats Units) i a dues localitats d'Hokkaido (Japó): la mina Inakuraishi, a Furubira (província de Shiribeshi) i a la mina Tohya, a Takarada (Abuta-gun). Sol trobar-se associada a altres minerals com: alabandita, galena, benavidesita, esfalerita, pirita, pirrotina i arsenopirita.

## Referències

* ↑ «Uchucchacuaite» (en anglès). Mindat. [Consulta: 11 agost 2016].
* ↑ «Uchucchacuaite» (en anglès). Handbook of Mineralogy. [Consulta: 11 agost 2016].
# Altıntepe

Altintepe és un jaciment arqueològic de Turquia, corresponent a una població d'Urartu, al districte d'Üzümlü, a la província d'Erzincan a Turquia, a 16 km d'Erzincan, en la carretera a Erzurum. Les restes es troben a 60 metres en un turó d'origen volcànic. Fou excavada entre 1959 i 1968 per Tahsin Özgüç, i es va trobar una fortalesa urartiana; a la zona, hi ha també un temple o palau, una gran sala, magatzem, muralles, habitacions, habitacions subterrànies i un temple a l'aire lliure. Les excavacions es van reprendre el 2003, dirigides per Mehmet Karaosmanoğlu. La troballa de grans cubs de terra demostra que els urartus havien desenvolupat la producció de vi en aquesta zona.

## Referències

* ↑ Erzincan 1973 [i.e., bin dokuz yüz yetmiṣ üc̣] il yilliǧi. Ayyildiz Matbaasi, 1973.
* ↑ Tahir Erdoğan Şahin. Anadolu'nun tarihi akışı içerisinde siyasi, ekonomik, sosyal, ve kültürel açıdan Erzincan tarihi. Erzincan Hayra Hizmet ve Dayanışma Vakfı, 1985.

## Enllaços externs

* Video d'Altıntepe Arxivat 2019-07-28 a Wayback Machine.
* Lloc web del governador d'Erzincan, imatges Arxivat 2007-09-30 a Wayback Machine.
* Lloc web oficial de les excavacions Arxivat 2009-04-26 a Wayback Machine.